ترکمنیستاندا سئویلهن مغننیلردن اولان ناظر حبیبوو آزادلیغا بوراخیلیب.
کولت. آز خبر وئریر کی، بو حاقدا معلومات یانوارین ۲۰-ده یوتوبدا یئرلشدیریلن ویدئودان سونرا یاییلیب. ترکمن تی وی کانالیندا گؤستریلن ویدئودا مغننی اطرافیندا اولان آداملاری یئنی ایل موناسیبتیله تبریک ائتدیی گؤرونور.
ویدئودا حبسخانا نظارتچیلرینه بنزر حربی گئییملی آداملار و مغننینی آپارماغا گلمیش آوتوموبیل ده وار.
موغهننینین آزادلیغا چیخماسی هلهلیک رسمهن تصدیقلهنمهییب.
قید ائدک کی، ناظر حبیبوو اؤتن ایلین آوگوستوندا نارکوتیک اتهامی ایله حبس اولونوب، اوکتیابردا ایسه ۱۲ ایل مدتینه آزادلیقدان محروم ائدیلیب. همین واخت دؤلت تلویزییاسینا چیخاریلان مغننی نارکوتیک قبول ائتدیینی اعتراف ائلمیش و بونا گؤره عذر ایستمیشدی.
اما آزادلیق رادیوسو-نا منبعدن وئریلهن معلوماتا گؤره، مغننی یوکسک وظیفهلی شخصلردن بیرینین توی مراسیمینه دعوتی قبول ائده بیلمدیینه گؤره «حساب» وئرمیشدی.
قید ائدک کی، اصلا آذربایجانلی اولان ناظر حبیبوو تورکمنیستاندا ان باهالی توی مغننیلریندن ساییلیر.
azb_Arab azb_Arab azb_Arab azb_Arab azb_Arab azb_Arab azb_Arab